पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार की तरफ से कोरोना संक्रमण को रोकने के लिए नाइट कर्फ्यू व लॉकडाउन भी बेअसर दिख रहा है। जालंधर में रविवार को रिकॉर्डतोड़ 725 मरीज कोरोना पॉजिटिव आए। कोरोना महामारी शुरू होने से लेकर अब तक का यह सबसे बड़ा आंकड़ा है। इसके अलावा 8 कोरोना संक्रमितों की मौत भी हो गई। जिले में अब कोरोना से मरने वालों की संख्या 1100 के करीब यानी 1098 तक पहुंच गई है। वहीं, कन्फर्म केस अब 44 हजार को पार कर 44,209 हो चुके हैं। जिले में कोरोना के एक्टिव केस अब 4730 हो चुके हैं।
बिगड़ रहे हालात ... क्योंकि अस्पताल में भर्ती मरीजों की गिनती 561 पहुंची
जिले में कोरोना संक्रमण के हालत लगातार बिगड़ते जा रहे हैं। जिले के सरकारी व प्राइवेट अस्पतालों में भर्ती मरीजों की गिनती बढ़कर 561 हो चुकी है। इनमें से 96 अकेले सिविल अस्पताल और 17 मिलिट्री अस्पताल में भर्ती हैं। बाकी मरीज प्राइवेट अस्पतालों में इलाज करा रहे हैं। अस्पतालों में बढ़ती मरीजों की भीड़ आगे चलकर बैड व ऑक्सीजन की किल्लत पैदा कर सकते हैं। जिस वजह से अब अफसर भी चिंतित नजर आ रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn